open-index/open-wikipedia-markdown huggingface dataset:
Guerras mitridáticas

As **guerras mitridáticas** foron tres enfrontamentos militares entre a República Romana e o Ponto no século I a. C. Denomínanse así por Mitrídates VI, quen foi rei do Ponto naquela época e un famoso inimigo de Roma.
*A Primeira Guerra Mitridática tivo lugar entre os anos 88 e 84 a. C. As lexións romanas estiveron baixo o mando de Lucio Cornelio Sila. As batallas máis importantes incluíron a de Queronea (86 a. C.) e a de Orcómenos en 86 a. C. A guerra concluíu coa vitoria de Roma e a sinatura do tratado de Dárdanos.

*A Segunda Guerra Mitridática tivo lugar entre os anos 83 e 81 a. C. Os exércitos romanos foron comandados por Lucio Licinio Murena. A guerra chegou ó seu fin de maneira sen que houbese un vencedor claro tras a derrota romana e a retirada por orde de Sila.

*A Terceira Guerra Mitridática tivo lugar entre os anos 75 e 63 a. C. O exército de Roma foi dirixido en primeiro lugar por Lucio Licinio Lúculo (de 75 a 66 a. C.) e posteriormente por Cneo Pompeio Magno (de 66 a 63 a. C.). A guerra rematou coa derrota e posterior suicidio de Mitrídates&nbsp;VI en 63 a. C.

A forza do Reino do Ponto foi destruída e Roma afirmou o seu poder sobre Anatolia.
Clan

:*Para a canle de televisión véxase: Clan TVE*.

Un **clan** é un grupo de persoas que teñen ligazóns de parentesco e ascendencia, vinculado pola percepción de ser descendentes dun devanceiro común. 

## Etimoloxía 
A denominación provén do gaélico escocés *clann*, que significa "*fillo*" ou "descendente" e non é directamente a palabra para "familia", nin en gaélico irlandés nin en gaélico escocés.  Nalgúns lugares, como a Escocia antiga, designaba ó conxunto de membros dos distintos grupos familiares. Segundo o *Oxford English Dictionary,* o termo pasou ó inglés cara a 1425, para denominar as organizacións tribais de Irlanda e Escocia. 

## Relacións de parentesco 
O devanceiro común do clan podía ser real ou mitolóxico, humano ou non, e nese caso fálase dun tótem animal ou dunha planta. Aínda se as verdadeiras liñaxes non se coñecen realmente, os membros do clan recoñecen a un pai fundador, símbolo da unidade do clan. En xeral, o parentesco difire das relacións biolóxicas, xa que tamén envolve a adopción, o matrimonio e lazos xenealóxicos convencionais e, mesmo, ficticios. En palabras de Marshall Sahlins, *o clan é unha unidade de descendencia común máis* "*putativa*" que "demostrable". Os clans poden ser matrilineais, patrilineais ou cognáticos.

Aínda que se trata dun concepto relacionado coas categorías de parentesco tribal, non é totalmente equivalente a tribo, estando máis vinculado ó concepto de liñaxe, tutelado por un espírito ancestral. O vínculo do clan pode estar tan amplamente arraigado, que determina relacións especiais con todas as persoas do mesmo, aínda que estean fóra do eido territorial propio, mesmo aínda que habiten arredadas e nunca tiveran tido contacto entre si.

## Relación co galego 
A palabra aparece no dicionario da RAG e noutros, tomada do inglés ou do gaélico. En 2022, unha iniciativa lexislativa popular pediu que se restaure o texto orixinal do himno galego escrito por Eduardo Pondal, en cuxo manuscrito aparecía a expresión "valeroso clan" no canto de "valeroso chan".

## Notas 
## Véxase tamén 
* Clans escoceses

### Bibliografía 
* Sahlins, Marshall D. (1972): *Las sociedades tribales*, Ed. Labor, 1ª edic. Barcelona. Dep.Leg. B-5073-1972 (existe unha terceira edición de 1984, con ISBN 84-335-5733-5)
The Country Cousin

***The Country Cousin*** é unha curtametraxe clásica de animación de 1936 producida por Walt Disney e dirixida por Wilfred Jackson. Gañou o Oscar á mellor curtametraxe animada na 9ª edición dos Oscar. Ó igual que outras obras da serie *Silly Symphonies*, *The Country Cousin* foi concibida arredor dunha banda sonora, que foi escrita por Leigh Harline. A historia está baseada nunha das fábulas de Esopo, "O rato de campo e o rato de cidade". Foi estreada cun libro de contos para nenos, o cal era adoito en moitas das *Silly Symphonies*.

## Notas 
## Véxase tamén 
### Ligazóns externas 
*
Antonio Rodríguez de Fraga

**Antonio Rodríguez de Fraga Fraga**, nado en Porto do Son en 1881 e finado en Buenos Aires en 1958, foi un avogado e xornalista galego.

## Traxectoria 
Emigrou a Arxentina. Foi vicepresidente da Casa de Galicia de Buenos Aires (1922). Colaborou en *Correo de Galicia*, sendo moi coñecido o seu artigo “De los celtas, no”. Dirixiu o periódico *Hispania* editado pola Asociación Patriótica Española en 1949. Foi membro corresponde da Real Academia Galega.

## Notas 
## Véxase tamén 
### Bibliografía 
*
Tribuno militar

miniatura|Recreación dun tribuno militar do período imperial.
Un **tribuno militar** é tanto un oficial dunha lexión romana como un cargo oficial do estado romano.

No período republicano había seis tribunos militares asignados a cada lexión. Dábaselles a autoridade a un deles e ían rotando no mando entre o seis. Os tribunos eran homes do rango senatorial, e eran elixidos polo Senado. Para conseguir o posto importaba máis a posición aristocrática da persoa en cuestión que a súa idoneidade para o cargo.

Doutra banda, durante o comezo da república, os tribunos ás veces eran elixidos para ocupar o posto dos cónsules, como xefes do estado romano. Estes cargos eran coñecidos en latín como *Tribuni militum consulari potestate*, Tribunos militares con Poder Consular. Nese caso, no canto dos dous cónsules elixíanse entre catro e seis Tribunos militares, durante un mandato dun ano (a mesma duración que o mandato dos cónsules).

Non están moi claras as razóns para iso, aínda que Tito Livio en ocasións alude ás loitas entre as clases sociais (patricios e plebeos) desta época. É posible que os patricios apoiasen a elección de cónsules e os plebeos a de tribunos militares en parte polo feito de que, segundo ese autor, a maxistratura do consulado estaba por entón reservada ós patricios, mentres que non existía esa restrición no caso do tribuno militar. Con todo, esta opción caeu en desuso despois do ano -366.

Tras as reformas realizadas por Caio Mario creando un exército profesional, as lexións pasarían a estar dirixidas por un legado. Seguíronse nomeando para cada lexión seis tribunos, pero os seus deberes e responsabilidades cambiaron.

O segundo no mando tras o legado era o tribuno laticlavio, un home novo de rango senatorial. Dábaselle este posto para observar e aprender do legado. Os outros cinco tribunos eran lixeiramente inferiores en rango, e eran chamado tribunos augusticlavios. Eran homes da clase ecuestre e que xa participaran en anteriores accións militares.

Os tribunos no exército profesional non tiñan deberes específicos. O legado encargábase de asignar as tarefas cando fose necesario.

## Véxase tamén 
### Bibliografía 
*  
* E. Lle Bohec, *El ejército romano: instrumento para la conquista de un imperio*, Ed. Ariel, Barcelona, 2004, ISBN 84-344-6723-2 978-84-344-6723-1
* Adrian Goldsworthy, *El ejército romano*, Ed. Akal, Madrid 2005, ISBN 84-460-2234-6, 978-84-460-2234-6
Audrey

**Audrey** é unha banda sueca de post-rock formada en Henån no ano 2001. O grupo está composto por Victoria Skoglund (guitarras e voces), Anna Tomlin (batería e voces), Emelie Molin (cello, teclados e voces) e Rebecka Kristiansson (baixo e voces). Ata a data levan publicados dous álbums de estudio e varios EPs e sinxelos.

## Discografía 
## Notas 
## Véxase tamén 
### Ligazóns externas 
* Páxina oficial
Erwin Bauer

**Erwin Bauer** nado en Stuttgart o 17 de xullo de 1912 e finado en Colonia o 3 de xuño de 1958 foi un piloto de carreiras alemá  de Fórmula 1 que correu con Veritas privado no seu único Gran Premio no campionato do mundo.

## Traxectoria 
En abril de 1953 Bauer copilotou un Porsche 356 Super 1500 con Hans Herrmann na Mille Miglia. Terminaron a carreira na 30ª posición. Acadou sona ao acadar o cuarto posto cun  Lotus nos 1000 quilómetros de Nürburgring de 1954, proporcionándolle á marca un dos seus primeiros éxitos.

A súa única carreira no Campionato do Mundo de Fórmula Un foi no Gran Premio de Alemaña de 1953 en Nürburgring. De trinta e catro participantes, Bauer clasificouse 33º, só por diante do Veritas do seu compañeiro Oswald Karch. Retirouse na segunda volta, que foi máis do que fixeron Hans Stuck e Ernst Loof, logo de que rompese o seu motor. Saltara ata o 28º lugar, pasando por diante dos dous coches retirados máis Rudolf Krause e Maurice Trintignant.

Cinco anos máis tarde, novamente no Nürburgring, morreu nun Ferrari de 2 litros onde, sen decatarse de que pasara a bandeira de cadros, seguiu correndo e estrelouse fatalmente no que se supoñía que era a súa volta de desaceleración.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
Cult of Luna

**Cult of Luna** é unha banda sueca de heavy metal procedente de Umeå fundada en 1998. Adoitan a tocar música post-metal semellante á das bandas contemporáneas Neurosis e Isis. A banda asinou co selo Earache Records a principios dos 2000 e publicou cinco álbums, incluído os comercialmente exitosos *Salvation* (2004) e *Somewhere Along the Highway* (2006). Tras un longo período de inactividade Cult of Luna regresou coa súa estrea co selo Indie Recordings *Vertikal* (2013) e o EP de acompañamento *Vertikal II* (2013), ámbolos dous moi influenciados polo filme de 1927 de Fritz Lang *Metropolis*. A banda editou o seu sétimo álbum *Mariner*, de temática espacial, no ano 2016 contando co vocalista estadounidense Julie Christmas.

## Discografía 
## Notas 
## Véxase tamén 
### Ligazóns externas 
* Páxina oficial
Günther Bechem

**Karl-Günther Bechem** (alias: **"Bernhard Nacke"**) nado o 21 de decembro de 1921 e finado o 3 de maio de 2011 foi un piloto de carreiras de Alemaña.

Bechem comezou nas carreiras de coches deportivos antes de competir na Fórmula 1 no Gran Premio de Alemaña de 1952, pilotando un BMW baixo o alias de "Bernhard Nacke". Non puido terminar a carreira, polo que non anotou ningún punto do Campionato do Mundo. Seguiu pilotando un AFM-BMW de Karl Gommann en 1953, no AVUS e logo no Gran Premio de Alemaña de 1953 en Nürburgring, novamente non terminou. Tivo máis éxito competindo en coches deportivos co equipo Borgward.

En 1954 Bechem estrelouse gravemente mentres competía na Carreira Panamericana, e aínda que recuperouse totalmente das súas feridas, nunca competiu outra vez a gran nivel.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
*Profile at www.grandprix.com
Ef

**Ef** é unha banda sueca de post-rock procedente de Gotemburgo e fomada no ano 2003. O grupo está composto por Tomas Torsson (guitarrra e voces), Daniel Juline (guitarra e teclados), Niklas Åström (batería), Erik Jardestig (guitarra) e Emanuel Olsson -(baixo). Ata a data teñen editados catro álbums de estudio.

## Discografía 
## Véxase tamén 
### Ligazóns externas 
* Páxina oficial
Hearts No Static

**Hearts No Static** é unha banda de post-rock instrumental sueca procedente de Estocolmo formada no ano 2009 por John Roger Olsson, Otto Johansson e Jens Petterson. Mikko Singh uniuse ao grupo en 2012 despois da marcha de Petterson. Hearts No Static levan editados dous álbums de estudio e un EP e a súa música foi descrita como post-rock con influencias do ambient, drone e minimalismo.

## Discografía 
## Véxase tamén 
### Ligazóns externas 
* Páxina oficial
Immanu El

**Immanu El** (normalmente escrito como **IMMANU EL**) é unha banda sueca de post-rock procedente de Jönköping formada no ano 2004. O grupo está composto por Claes Strängberg (guitarra e voces), Per Strängberg (guitarra), Jonatan Josefsson (batería), Robin Ausberg (baixo) e David Lillberg (guitarra, teclados e samples). O grupo ten editados catro álbums de estudio.

Immanu El naceu como un experimento musical de Claes cando só tiña 16 anos. Ao pouco tempo se lle uniron o seu irmán xemelgo Per e os seus amigos David Lillberg e Jonatan Josefsson. A súa música ten as súas raíces na primeira escena post-rock, experimentando con outros estilos e elementos con ambiciosos arranxos de voz.

## Discografía 
## Véxase tamén 
### Ligazóns externas 
* Páxina oficial
Pobo tibetano

Os **tibetanos** (en ) son un grupo étnico nativo do Tíbet. O seu número é dun 7,8 millóns de persoas. A maior poboación vive Rexión Autónoma do Tíbet,  e noutras provincias da República Popular da China, como Qinghai, Sichuan, Yunnan e Gansu. Fóra da China, existen importantes minorías na India, no Nepal e en Bután.

Os tibetanos falan varias linguas tibéticas, das cales, moitas variedades son mutuamente inintelixibles. Pertencen á familia de linguas tibetobirmanas. A explicación tradicional e mitolóxica da orixe do pobo tibetano é que son descendentes do humano Pha Trelgen Changchup Sempa e da ogresa das rochas Ma Drag Sinmo. Crese que moitos dos falantes tibetobirmanos do suroeste da China, incluíndo os tibetanos, son descendetes directos dos antigos Qiang. A maioría dos tibetanos practica o budismo tibetano, malia que algúns practican á relixión bön e existe unha pequena minoría musulmá. O budismo tibetano influíu en moitos aspectos culturais do pobo, como a arte tibetana, o drama e a arquitectura.

## Notas
Rexión Autónoma do Tíbet

A **Rexión Autónoma do Tíbet** (en ; Wylie: *Bod rang skyong ljongs*) ou **Rexión Autónoma de Xizang** (en ; *pinyin*: Xīzàng zìzhìqū), é unha rexión autónoma da República Popular da China, onde habitan 7,5 millóns de membros do pobo tibetano. Foi estabelecida formalmente no ano 1965 para substituír a Área do Tíbet, unha división administrativa que a República Popular herdou da República da China, uns 5 anos despois da dimisión do Kashag coa revolta do Tíbet de 1959, e 13 anos despois da incoporación do Tíbet en 1951.

Dentro da China, o Tíbet é identificado como unha rexión autónoma. As fronteiras actuais do Tíbet foron estabelecidas no século XVIII e inclúe a metade do Tíbet etnocultural. A Rexión Autónoma do Tíbet é a segunda meirande división administrativa da China segundo a área despois de Xinjiang, abranguendo 1&nbsp;228&nbsp;400 km², e os seus terreos duros son os menos densamente poboados de todo o estado.

## Notas 
## Véxase tamén 
### Ligazóns externas 
* Goberno rexional do Tíbet
Mongolia Interior

**Mongolia Interior** (en mongol: 35px *Öbür Monggol* e cirílico: Өвөр Монгол, *Övör Mongol*, en ), oficialmente coñecida como **Rexión Autónoma de Mongolia Interior** (), é unha rexión autónoma da República Popular da China, que se atopa no norte do estado. Contén a maior parte da fronteira da China con Mongolia (o resto da fronteira entre a China e Mongolia está na rexión autónoma de Xinjiang e na provincia de Gansu) e un pequeno anaco da fronteira con Rusia. A súa capital ié Hohhot, e outras cidades salientables son Baotou, Chifeng e Ordos.

A Rexión Autónoma foi estabelecida no ano 1947, incorporando as áreas das provincias da antiga República da China, Suiyuan, Chahar, Rehe, Liaobei e Xing'an, xunto coas partes setentrionais de Gansu e Ningxia.
É a terceira meirande subdivisión da China, abranguendo aproximadamente 1&nbsp;200&nbsp;000 km² ou o 12% da área total da China. Segundo o censo de 2010, tiña unha poboación de 24&nbsp;706&nbsp;321 de persoas, representando o 1,84% da poboación total do estado. Mongolia Interior é a 23ª división administrativa máis poboada do país. A maioría da poboación é da etnia han, cunha salientable minoría mongol. As linguas oficiais son o mandarín e o mongol, sendo a última escrita en escritura tradicional mongol, ó contrario que o alfabeto cirílico que é empregado polo estado de Mongolia.

## Notas 
## Véxase tamén 
### Ligazóns externas 
* Goberno rexional de Mongolia Interior
Bayeux

**Bayeux** é unha vila situada en Normandía, no departamento de Calvados, no norte de Francia.
A cidade é famosa polo tapiz de Bayeux.
## Notas
SolidWorks

**SolidWorks** é un programa de CAD 3D propiedade de Dassault Systèmes.
O programa é similar no xeito de traballar a outros como FreeCAD ou CATIA.

## Histórico de versións
## Imaxes 

File:moteur_plan.PNG
File:Nockenwelle ani.gif
File:ball_bearing_step_4.jpg
File:Bec clarinette plan.JPG

## Notas
Estereorradián

O **estereorradián**

## Definición 
O **estereorradián** defínese facendo referencia a unha esfera de radio r. Se a área dunha porción desta esfera é r², un estereorradián é o ángulo sólido comprendido entre esta porción e o centro da esfera.

#### Explicación da definición 
O ángulo sólido en estereorradiáns, é:
:: \Omega = \frac{S}{r^2} \,
Onde S é a superficie cuberta polo obxecto nunha esfera imaxinaria de radio r, cuxo centro coincide co vértice do ángulo.
:: \ 1 sr = \frac{r^2}{r^2} \,

; Analoxía co radián
En dúas dimensións, o ángulo en radiáns está relacionado coa lonxitude de arco, e é:
:: \theta = \frac{s}{r} \,
sendo **s** a lonxitude de arco, e **r** o radio do círculo.

## Ángulo dun casquete esférico 
dereita|miniatura|O cono (1) e o casquete esférico (2) dentro da esfera.
Se a área A  é igual a r^2 e vén dada pola área dun casquete esférico.

(A = 2\pi rh\,)

entón cúmprese que

.\frac{h}{r}=\frac{1}{2\pi}

Entón o ángulo sólido descrito polo cono que corresponde ao ángulo (plano, véxase a figura) é igual a:
: .\Omega = 2\pi\left(1 - \cos\theta\right)\,\mathrm{sr}

## Notas 
## Véxase tamén 
### Outros artigos 
* Grao sexaxesimal
* Metro cadrado
* Hectárea
* Pé (medida)
* Ángstrom
Rosalía (homónimos)

O nome **Rosalía** pode referirse a:
* **Rosalía de Palermo**, santa do século XII.
* **Rosalía de Castro** (1837-1885), escritora galega.
* ***Rosalía***, revista da emigración galega en Cuba, que saíu a rúa en 1937.
* **Rosalía Mera** (1944-2013), empresaria galega, cofundadora de Zara.
* **Rosalía Dans** (1955), actriz, poeta e pintora galega.
* **Rosalía Pazo Maside** (1956), pintora e escultora galega.
* **Rosalía Fernández Rial** (1988), escritora galega.
* **Rosalía Vila Tobella** (Sant Esteve Sesrovires, Barcelona, 1993), máis coñecida como Rosalía, cantante e actriz española.

## Véxase tamén 
* **Fundación Rosalía de Castro**, institución cultural galega, constituída en 1947.
* **Casa Museo Rosalía de Castro** ou Casa da Matanza.
* **Agrupación artística gallega Rosalía de Castro**, de Madrid, fundada en 1923, dirixida primeiramente por Reveriano Soutullo
* **Teatro Rosalía de Castro da Coruña**, de titularidade municipal.
* **Teatro Rosalía de Castro de Vigo**, desaparecido nun incendio en 1910.
* **Club Baloncesto Rosalía de Castro** de Santiago de Compostela.
* ''**7 ensayos sobre Rosalía**, un libro sobre a vida e obra de Rosalía de Castro.
* **Parque de Rosalía de Castro** de Lugo.
Toni Ulmen

**Anton "Toni" Ulmen** nado en Düsseldorf, Alemaña o 25 de xaneiro de 1906  e finado tamén en Düsseldorf, o 4 de novembro de 1976, foi un corredor de motos e piloto de carreiras alemán. A súa andaina comezou en 1925 nunha Velocette de 250 cc. En 1927 gañou a carreira de abertura de Nürburgring nunha Velocette 350cc. En 1929 gañou na clase de 350 cc en Eilenriede, un circuíto de carreiras non permanente preto de Hannover. De 1949 a 1952, foi catro veces campión alemán de coches deportivos e de Fórmula 2.

## Traballador, home de negocios e corredor 
Logo de saír da escola, Ulmen foi aprendiz de mecánico na Motorradwerkstatt Hasenclever. Cando terminou alí, fundou Gebrüder Ulmen, co seu irmán Andreas. Converténdose nos representantes de Opel para Düsseldorf.

Foi en 1925 que Ulmen comezou a súa andaina nos deportes de motor, no Großen Deutschland-Rundfahrt nunha motocicleta Velocette de 250cc. Dous anos máis tarde montado nunha Velocette de 350 cc gañou o primeiro Eifelrennen, para lograr o Deutsche Tourist-Trophäe, a carreira inaugural disputada en Nürburgring. En 1929, gañou outra importante carreira alemá, a carreira de 350cc de Eilenridederennens en Hanover. En 1930, Ulmen era piloto oficial de NSU.

## Logo da guerra 
Logo da guerra, volveu ás carreiras de coches, logrando un segundo lugar na súa primeira carreira deportiva importante, a Karlsruhe-Durlach, nun BMW 328. Un ano máis tarde, en 1947 foi galardoado co título de mellor piloto de autos deportivos alemáns do ano.

A tempada de 1949 viu a Ulmen gañar nove carreiras, incluíndo a Solituderennen  e a DMV Grenzlandringrennen. Gañou carreiras en München, Nürburgring, Sachsenring  e Kölner Kurs. Tamén rexistrou sete segundos postos nesa tempada. En  disputouse o primeiro Großer Preis von Deutschland logo da segunda guerra mundial, en Nürburgring, unha carreira de Fórmula 2 onde terminou cuarto no seu Veritas RS. Neste coche, tamén logrou un asombroso terceiro lugar no Preis der Ostechweiz-Erlen En Suíza, vencérono só os pilotos da Scuderia Ferrari Luigi Villoresi e Roberto Vallone. Antes de 1950, había unha prohibición de participación dos coches e pilotos alemáns en carreiras estranxeiras, logo da guerra. Retivo o seu título de campión alemán, gañouno por primeira vez en 1949.

Con vitorias en Hockenheim,] a subida a Schluinsland, e Grenzlandring, pero retirouse debido a problemas no tanque de combustible. Volveu no Großer Preis von Deutschland, onde malia a súa desvantaxe de potencia do Veritas comparado cos seus rivais, terminou oitavo. A tempada tamén viu a Ulmen gañar o DMV Grenalandringrennen outra vez. Durante a tempada, sufriu un forte accidente durante unha sesión de práctica en Sachsenring

## Rexistro de carreiras 
### Traxectoria profesional 
### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*

### Resultados completos nas 24 Horas de Spa
## Notas
## Véxase tamén 
### Ligazóns externas 
*Biography at conceptcarz.com
Stuart Lewis-Evans

**Stuart Nigel Lewis-Evans** nado en Luton, Bedfordshire o 20 de abril de 1930 e finado en East Grinstead, Sussex o 25 de outubro de 1958, foi un piloto de carreiras británico de Inglaterra. Participou en 14 Grandes Premios do Campionato Mundial de Fórmula 1, debutou o 19 de maio de 1957. Logrou dous podios e anotou un total de 16 puntos de campionato. Tamén logrou dúas pole position.

## Carreira 
Lewis-Evans comezou a competir en 1951 cun coche Cooper 500 de Fórmula 3, alentado e algunhas veces competindo contra o seu pai, Lewis "Pop" Evans. Logrou moitas vitorias e podios e seguiu correndo en 500s ata 1956.

Na súa primeira carreira na Fórmula 1, Lewis-Evans terminou cuarto nun inferior Connaught Type B, vencido soamente polos múltiples gañadores  Fangio e Brooks, e Masten Gregory nos dominantes coches Maserati 250F. Esta actuación chamou á atención de Tony Vandervell, dono do ascendente equipo Vanwall, e no seguinte Gran Premio Lewis-Evans pilotaba o terceiro Vanwall. O Vanwall de 1957 era rápido cando o seu motor aguantaba, pero non sempre era fiable. Lewis-Evans logrou a súa primeira vitoria na F1 nunha carreira fóra de campionato no ano 1957 no Gran Premio de Marrocos, e logrou a pole position na carreira final do campionato do mundo, o Gran Premio de Italia de 1957.

A tempada de Fórmula 1 de  sería un ano moito mellor, polo menos inicialmente, para todo o equipo de Vanwall. Os pilotos principais Stirling Moss e Tony Brooks lograron tres vitorias cada un, e Lewis-Evans sumou puntos ao equipo con podios no Gran Premio de Bélxica de 1958 e no Gran Premio de Portugal de 1958. Tamén acadou a pole position no Gran Premio dos Países Baixos de 1958, pero non puido terminar a carreira. Esta non foi a súa única retirada do ano, de feito soamente logrou outro final, aínda que non anotou puntos, foi un cuarto lugar no Gran Premio do Reino Unido de 1958.

Lewis-Evans estrelouse fortemente no polvoriento circuíto de Ain-Diab durante a carreira final da tempada de  no Gran Premio de Marrocos. O motor do seu Vanwall gripou e o lanzou contra as barreiras a gran velocidade, o seu coche incendiouse. Foi trasladado en avión ao Reino Unido, pero morreu no hospital a causa das queimaduras seis días despois do accidente. A súamorte ensombreceu a vitoria de Vanwall no Clasificación do Mundial de Construtores de 1958, un logro ao cal Lewis-Evans contribuíu significativamente. Vandervell nunca se recuperou completamente da morte de Lewis-Evans e retirouse do automobilismo a finais de 1958.

## Rexistro de carreiras 
### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados na Fórmula 1 fora do campionato
(Clave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Outros artigos 
* Bernie Ecclestone
### Ligazóns externas 
* The 500 Owners Association
* Story of Lewis-Evans's first Grand Prix at 8W
* Career synopsis at gpracing.net
* Gallery of images at f1-facts.com
CenturyLink Field

**CenturyLink Field** é un estadio situado na cidade de Seattle, Washington (Estados Unidos). Inaugurado en 2002 co nome de Seahawks Stadium, é a sede dos Seattle Seahawks da National Football League (NFL) de fútbol americano e dos Seattle Sounders da Major League Soccer (MLS) de fútbol.

## Véxase tamén 
### Outros artigos 
* Seattle Seahawks
Peter Arundell

**Peter Arundell** nado en Ilford, Essex o 8 de novembro de 1933 e finado en King's Lynn, Norfolk, Inglaterra o 16 de xuño de 2009. Foi un británico piloto de carreiras de Inglaterra, que competiu na Fórmula 1 para o equipo Lotus. Participou en 13 Grandes Premios do Campionato do Mundo, logrando 12 puntos de campionato.

Arundell converteuse nun piloto de carreiras profesional logo de terminar o seu servizo na Royal Air Force, competindo con coches Elva e Lotus. pronto gañou unha carreira de Fórmula Júnior disputada en Inglaterra, o trofeo John Davy no encontro do Boxing Day Brands Hatch nun Elva-D.K.W. en 1959. En 1962 gañou o campionato británico da Fórmula Júnior nun Lotus, e tamén en 1963 nun Lotus 27. Tamén gañou a carreira de Fórmula Júnior de Mónaco en 1961 e 1962. Gañou a última carreira da Fórmula Júnior celebrada en Inglaterra, o Anglo-European Formula Júnior Trophy, tamén en Brands Hatch, en setembro de 1963, nun Lotus 27-Ford.

Marcou a súa chegada ao Campionato Mundial de Fórmula Un en  con dous podios. Foi considerado como unha gran promesa para o futuro e un gran piloto de apoio para o Campión do Mundo Jim Clark.

En 1964, mentres competia na Fórmula 2 en Reims-Gueux, trompeou e foi golpeado a alta velocidade por Richie Ginther, Arundell saíu despedido do coche no impacto, o que lle fixo perder a maior parte da tempada de . O xefe de Lotus Colin Chapman gardou o seu lugar no equipo para , terminando terceiro na súa reaparición na carreira fóra de campionato do Gran Premio de Suráfrica Grand Prix en East London o 1 de xaneiro de 1966. Non gozou de grande éxito e ao final dese ano retirouse da Fórmula Un, comezando só 11 carreiras.

Retirouse das carreiras por completo en 1969, e máis tarde trasladouse a Florida, onde creou a compañía de software Mystique, responsable entre outros xogos da famosa Custer's Revenge.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados fora do campionato
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

: 1 Following problems with his own car, Jim Clark took over Arundell's car but then ran out of fuel.
: 2 The engine in Jim Clark's Lotus 43 blew up during practice and Clark took over Arundell's car.

## Notas
## Véxase tamén 
### Ligazóns externas
Luigi Piotti

**Luigi Piotti** nado en Milán o 27 de outubro de 1913 e finado en Godiasco o 19 de abril de 1971 foi un piloto de carreiras de Italia. Participou en nove Grandes Premios do Campionato do mundo de Fórmula 1, debutou o 22 de xaneiro de 1956. Non anotou puntos de campionato.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas
Jean Lucas

**Jean Lucas** nado o 25 de abril de 1917 e finado o 27 de setembro de 2003, foi un piloto de carreiras de Francia. Participou nun Gran Premio do Campionato do Mundo de Fórmula Un, o 11 de setembro de 1955. Lucas era entón o xerente do equipo Gordini, e cando o piloto habitual Robert Manzon non podía competir, decidiu ocupar o seu lugar. Retirou o seu coche cunha falla no motor e non logrou puntos de campionato.

Os mellores resultados de Lucas como piloto foron en carreiras de coches deportivos ao volante dun Ferrari, gañando en Spa-Francorchamps e en Montlhéry en 1949. Retirouse en 1957 logo dun accidente no Gran Premio de Marrocos.

### Resultados Completos na Fórmula Un 
(Clave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
André Pilette

**André Pilette** nado en París, Francia o 6 de outubro de 1918 e finado en Etterbeek, Bélxica o 27 de dembro de 1993. Fillo do expiloto das 500 Millas de Indianápolis Théodore Pilette, foi un piloto de competición de Bélxica. Participou en 14 Grandes Premios do campionato mundial de Fórmula 1, debutou o 17 de xuño de 1951. Anotou 2 puntos de campionato. O seu fillo Teddy Pilette tamén se converteu nun piloto de carreiras, aínda que a súa carreira na F1 a mediados dos anos setenta foi moito máis breve.

## Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

:'' Indica unidade compartida con Élie Bayol

## Notas
Élie Bayol

**Élie Marcel Bayol** nado en Marsella o 28 de febreiro de 1914 e finado en La Ciotat) o 25 de maio de 1995 foi un piloto de carreiras francés, que competiu en Fórmula 1 para os equipos de O.S.C.A. e Gordini. Comezou a súa carreira en 1950 nas carreiras de Monomill DB-Panhards e progresou á Fórmula 2 e ás carreiras e subidas ao redor de Francia. O seu mellor resultado foi un cuarto lugar no Circuíto de Cadours, en 1951. En 1953 foi cuarto de novo en Pau e obtivo unha pole position en Albi. Tamén tivo éxito o mesmo ano gañando o Gran Premio de Fórmula 2 en  Aix les Bains Circuit du Lac.

A súa carreira no Campionato do Mundo de Fórmula Un consistiu na participación en 8 carreiras nun lapso de cinco anos. Logo de dous anos cun OSCA, uniuse ao equipo Gordini en  con Jean Behra. Logrou os seus únicos 2 puntos de campionato cun quinto lugar na Arxentina. Tamén terminou cuarto nun evento fóra de campionato en Pau. En 1956 correu unhas poucas veces, pero logo desapareceu das carreiras de monoprazas.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

:'' Indica unidade compartida con André Pilette

## Notas
## Véxase tamén 
### Ligazóns externas 
*Élie Bayol profile at The 500 Owners Association
*Elie Bayol at The Crittenden Automotive Library inclúe as marcas carreira por carreira de Fórmula 1 ata 1955
Jeniferever

**Jeniferever** é unha banda sueca de post-rock pocedente de Uppsala formada no ano 1996. A súa música pode describirse como indie rock ambiental ou post-rock, cuns ritmos lentos, melódica e normalmente construída cara a un clímax de estilo orquestral. Comparouse o seu son co de grupos como The Appleseed Cast e Sigur Rós. O seu nome vén da canción de 1989 de The Smashing Pumpkins "Jenifer Ever". Ata a data a banda leva publicados tres álbums de estudio e cinco EPs.

## Discografía 
## Véxase tamén 
### Ligazóns externas 
* Páxina oficial
Década de 1600

A **década de 1600** foi o período de tempo que transcorreu dende o 1 de xaneiro de 1600 até o 31 de decembro de 1609.

## Notas
Lights & Motion

**Lights & Motion** é unha banda sueca de post-rock cinematográfico fundada en Gotemburgo en 2012 por Christoffer Franzén. O proxecto xurdiu tras un longo período de insomnio, cando Christoffer decidiu pasar as noites nun estudio compoñendo música.

A banda leva publicados catro álbums de estudio, *Reanimation*, *Save Your Heart*, *Chronicle* e *Dear Avalanche*, todos eles editados a través do selo independente estadounidense Deep Elm Records. A súa música ten sido usada en varios trailers de películas, anuncios e programas de televisión, aparecendo dende os Oscars ata a Super Bowl. No ano 2015 Apple utilizou a música da banda para a súa campaña global de iTunes "Latest Films. Anywhere, Anytime".

## Discografía 
## Notas 
## Véxase tamén 
### Ligazóns externas 
* Facebook de Lights & Motion
André Simon

**André Simon**, nado en París o 5 de xaneiro de 1920 e finado en Évian-les-Bains (Haute Savoie) o 11 de xullo de 2012, foi un piloto de automobilismo francés.

## Traxectoria 
Participou na Fórmula 1 de  a , competindo nun total de 12 carreiras do Campionato Mundial, pero non anotou puntos de campionato.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

:* Indica unidade compartida con Giuseppe Farina
:* Indica unidade compartida con Ottorino Volonterio

## Notas 
## Véxase tamén 
### Ligazóns externas 
* Profile at grandprix.com
Relay 1

**Relay 1** foi un satélite artificial da NASA lanzado o 13 de decembro de 1962 mediante un foguete Thor Delta B desde o centro espacial de Cabo Cañaveral

## Características 
Relay 1 foi un satélite de comunicacións que levaba a bordo tamén algúns instrumentos científicos para estudar os cintos de radiación arredor da Terra.

A nave estabilizábase mediante xiro, inicialmente cunha velocidade de 167,3 rpm. Pouco despois do lanzamento xurdiron problemas coa resposta do satélite a algúns comandos e cunha fuga nun regulador de alta potencia, causando que durante dúas semanas o satélite non puidera funcionar normalmente, despois das cales traballou tal como estaba previsto. A bordo levaba un transmisor para seguimento e outro para telemetría, que operaba a 1152 bps. Finalmente, máis tarde, a fuga causou que o sistema eléctrico do satélite pasara a un modo de baixa voltaxe a principios de 1965. Producíronse transmisións esporádicas ata febreiro de 1965.

## Notas 
## Véxase tamén 
### Outros artigos
*Relay 2
*Thor Delta B
Relay 2

**Relay 2** foi un satélite artificial da NASA lanzado o 21 de xaneiro de 1964 mediante un foguete Thor Delta B desde o centro espacial de Cabo Cañaveral.

## Características 
Relay 2 foi, ao igual que Relay 1, un satélite de comunicacións que levaba a bordo tamén algúns instrumentos científicos para estudar os cintos de radiación arredor da Terra.

A nave estabilizábase mediante xiro, inicialmente cunha velocidade de 173 rpm. En Relay 2 elimináronse os fallos que producían problemas na resposta de Relay 1 a algúns comandos. A bordo levaba un transmisor para seguimento e outro para telemetría. Un dos transmisores comezou a ter problemas o 20 de novembro de 1966, tardando en acender máis tempo do normal, para acabar fallando o 20 de xaneiro de 1967. O outro transmisor deixou de funcionar o 9 de xuño de 1967.

## Notas 
## Véxase tamén 
### Outros artigos
*Relay 1
*Thor Delta B
Mike MacDowel

**Michael George Hartwell MacDowel** nado en Great Yarmouth, Norfolk, Inglaterra o 13 de setembro de 1932 e finado en Surrey, Inglaterra o 19 de xaneiro de 2016, foi un piloto de carreiras inglés que participou nun Gran Premio do Campionato Mundial de Fórmula 1, o Gran Premio de Francia de 1957 o 7 de xullo de 1957, compartindo o seu auto con Jack Brabham. MacDowel non anotou ningún punto do campionato, terminou sétimo (habendo clasificado 15º e último), e os puntos foron concedidos soamente aos primeiros cinco finalistas.

MacDowel era un corredor afeccionado. Logo dunha descanso, competiu en subidas de montaña desde 1968 ata ben entrado nos seus 60 anos. Estableceu a marca da subida a Shelsley Walsh en 1973, 28´21 segundos para unha distancia de 914 metros, e nesa tempada e o ano seguinte gañou o campionato británico de subida a montaña.

Morreu o 19 de xaneiro de 2016.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

:* Indica unidade compartida con Jack Brabham*

## Notas
## Véxase tamén 
### Ligazóns externas 
*Profile at Grand Prix Racing
*Profile at oldracingcars.com
RL-10A-3A

**RL-10A-3A** é a designación dun tipo de motor foguete utilizado en varias etapas Centaur como última etapa de varios foguetes.

## Características 
Os motores RL-10A-3A eran fabricados pola empresa Pratt and Whitney e funcionaban alimentados por osíxeno líquido e hidróxeno líquido. Tiñan un pulo de 73,4 kN e usábanse en varias etapas Centaur (Centaur G, Centaur I, Centaur II, Centaur G STS, Centaur G Prime) como últimas etapas de diversos foguetes.

## Notas 
## Véxase tamén 
### Outros artigos 
*RL-10A-1
*RL-10A-3
*RL-10A-4
*RL-10A-4-1
*RL-10A-4-2
*RL-10A-5
*RL-10B-2
L.A. Confidential (filme)

***L.A. Confidential*** é un filme estadounidense de suspense dirixido, producido e co-escrito por Curtis Hanson. O guión foi escrito por Hanson e Brian Helgeland e baséase na novela de James Ellroy *L.A. Confidential*, o terceiro da serie L.A. Quartet. Ó igual que o libro, o filme conta a historia dun grupo de policías en 1953, os asuntos da corrupción e as celebridades de Hollywood.

No tempo da súa estrea, o actor australiano Guy Pearce e o neozelandés Russell Crowe eran relativamente pouco coñecidos en América do Norte, e un dos promotores do filme, Peter Dennett, estaba preocupado pola falta de estrelas coñecidas nos papeis principais. Porén, apoiou as decisións de Hanson de escoller a Kevin Spacey, Kim Basinger e Danny DeVito.

O filme recadou $126 millóns en todo o mundo e foi louvado pola crítica, conseguindo unha puntuación de 99% en Rotten Tomatoes e unha valoración de 90 sobre 100 en Metacritic. Foi nomeado a nove Premios Oscar, gañando dous: Oscar á mellor actriz secundaria para Basinger e Oscar ó mellor guión adaptado para Hanson e Helgeland; perdeu cada unha das outras categorías con *Titanic*. No 2015, a Biblioteca do Congreso dos Estados Unidos de América seleccionou o filme para a súa preservación no National Film Registry, por ser "cultural, histórico ou esteticamente significativo".

## Personaxes 
* Guy Pearce como Det. Tenente Edmund "Ed" Exley
* Russell Crowe como Oficial Wendell "Bud" White
* Kevin Spacey como Det. Sarxento Jack Vincennes
* Kim Basinger como Lynn Bracken
* James Cromwell como Capitán Dudley Smith
* Danny DeVito como Sid Hudgens
* David Strathairn como Pierce Morehouse Patchett
* Ron Rifkin como Fiscal do distrito Ellis Loew
* Graham Beckel como Det. Richard "Dick" Stensland
* Amber Smith como Susan Lefferts
* John Mahon como Xefe de policía Worton
* Paul Guilfoyle como Meyer "Mickey" Cohen
* Matt McCoy como Brett Chase
* Paolo Seganti como Johnny Stompanato
* Simon Baker como Matt Reynolds
* Shawnee Free Jones como Tammy Jordan
* Darrell Sandeen como Leland "Buzz" Meeks
* Marisol Padilla Sánchez como Inez Soto
* Gwenda Deacon como Mrs. Lefferts
* Jim Metzler como Conselleiro
* Brenda Bakke como Lana Turner

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Dingo

O **dingo** (*Canis dingo*) é un cánido salvaxe que habita no continente australiano. O seu devanceiro exacto é descoñecido, pero os dingos están clasificados como a súa propia especie de cánido. O dingo é o meirande depredador terrestre de Australia, e xoga un papel importante como superdepredador. Porén, o dingo é visto como unha praga polos gandeiros porque ataca os seus animais. Paradoxalmente, a súa predación de coellos, canguros e ratas pode ser moi beneficioso para a gandaría.

## Notas 
## Véxase tamén 
### Bibliografía 
* J.S. Bacon: *The Australian Dingo: The King of the Bush*. McCarron Bird, Melbourne 1955.
* R. Breckwoldt: *A Very Elegant Animal: the Dingo*. Angus and Robertson, Australia 1988.
* Deborah Bird Rose: *Dingo makes us Human, Life and Land in an Aboriginal Australian culture*. Cambridge University Press, Nova York, Oakleigh 1992, ISBN 0-521-39269-1.
* Chris R. Dickman: *A Symposium on the Dingo*. Royal Zoological Society of New South Wales, Sydney 1999, ISBN 0-9586085-2-0.
* Erich Kolig: *Aboriginal dogmatics: canines in theory, myth and dogma* . In: *Bijdragen tot de Taal-, Land- en Volkenkunde 134*. Nr. 1, Leiden 1978, Seite&nbsp;84–115.
* Peter Fleming, Laurie Corbett, Robert Harden, Peter Thomson: *Managing the Impacts of Dingoes and Other Wild Dogs*. Bureau of Rural Sciences, Commonwealth of Australia, 2001.
Antropoloxía física

A **antropoloxía física** é a ciencia dedicada ó estudo da variabilidade e a evolución orgánica do ser humano e os seus determinantes culturais e de comportamento. Estuda a variabilidade biolóxica do ser humano como entidade individual e como especie. Neste sentido, a antropoloxía física é unha ciencia solidamente construída, con ambas as ciencias naturais e sociais, aínda que o seu contexto metodolóxico e epistemolóxico, sen dúbida, corresponde ó das ciencias experimentais.

## Orixes e desenvolvemento 
Os inicios da antropoloxía física como disciplina científica podería situarse a mediados do século XIX, coa publicación do libro de Charles Darwin" *A orixe das especies*, e, especialmente, coa posterior publicación de *A orixe do home*. O interese para a descrición e catalogación das diferenzas morfolóxicas presentes en moitas poboacións humanas levaría á aparición dunha serie de metodoloxías baseadas na descrición dos tipos de morfoloxía en seres humanos. No século XX, sería a adición de coñecemento doutras disciplinas científicas, como é o caso do estudo xenético.

No presente, podemos considerar dous campos de traballo principal dentro da antropoloxía física: estudo anatómico e osteolóxico de restos humanos, e estudo da bioloxía molecular e xenética de poboacións humanas. En ámbolos dous casos, o obxectivo é o mesmo: a descrición e estudo da variabilidade humana así como a súa adaptación ó medio ambiente.[miniatura|[Clavícula medieval de interese antropolóxico.|centro]]
## Notas 
## Véxase tamén 
### Bibliografía 
*
Herbert MacKay-Fraser

**Herbert MacKay-Fraser** nado en Pernambuco, Brasil o 23 de xuño de 1927 e finado en Reims-Gueux, Francia o 14 de xullo de 1957 foi un piloto de carreiras dos Estados Unidos. Participou nun Gran Premio do Campionato do Mundo de fórmula 1, o Gran Premio de Francia de 1957, o 7 de xullo de 1957. Retirouse da carreira e non logrou ningún punto de campionato. Unha semana máis tarde morreu na Coupe de Vitesse en Reims-Gueux, cando se estrelou co seu Lotus.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
Colin Davis

**Colin Charles Houghton Davis** nado en Marylebone, Londres o 29 de xullo de 1933 e finado o 19 de decembro de 2012 foi un británico piloto de carreiras de Inglaterra, que gañou a Targa Florio de 1964.

## Primeiros anos 
Davis naceu en Marylebone, Londres, o fillo dun dos "Bentley Boy" e gañador de Le Mans, Sammy Davis (quen máis tarde converteríase no editor deportivo da revista "Autocar").

Davis era un executivo publicitario que competiu cun Cooper Fórmula 3 de 500cc antes de trasladarse a Italia desde onde dirixiu a súa propia andaina nas carreiras.

## Andaina nas carreiras 
Davis competiu en dous Grandes Premios do Campionato do Mundo de Fórmula 1, terminando o 11º no Gran Premio de Italia de 1959 nun Cooper-Maserati da Scuderia Centro Sud. Tamén participou en varias carreiras de Fórmula Un fóra de campionato.

Davis terminou oitavo na xeral e gañador da clase nos 1000 quilómetros de Nürburgring, compartindo un Ferrari 250GT con Carlo Abate. Na mesma carreira o ano seguinte terminou cuarto na xeral, outra vez con Abate, nun Ferrari 250GT. Tamén en 1961 Davis terminou quinto nas 4 Horas de Pescara, pilotando só nun Osca Sport de 1.600 c.c. Compartiu a vitoria nun Porsche 904 GTS na Targa Florio de 1964 con Antonio Pucci.

## Morte 
Morreu o 19 de decembro de 2012 logo dunha longa enfermidade.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
*Profile at grandprix.com

## Véxase tamén 
* 24 Horas de Le Mans de 1966
* O.S.C.A.
* S. C. H. "Sammy" Davis

### Ligazóns externas 
*Colin Davis profile at The 500 Owners Association
Tim Parnell

**Reginald Harold Haslam "Tim" Parnell** nado en Derby o 25 de xuño de 1932 é un británico expiloto de carreiras de Inglaterra. Participou en catro Grandes Premios do Campionato do Mundo de Fórmula 1, debutou o 18 de xullo de 1959 e cualificou para dous deles. Non anotou puntos de campionato. O seu único final foi no décimo lugar no Gran Premio de Italia de 1961 en Monza. Parnell dirixiu o equipo da Fórmula 1 de BRM en 1970-74, e é o fillo de Reg Parnell, outro piloto de carreiras e xefe de equipo.
Logo da morte do seu pai en 1964, asumiu a xestión de Reg Parnell Racing` e en ocasións dirixiu ao seu propio equipo con entradas para Mike Spence e Pedro Rodríguez.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas
Henry Taylor

**Henry Taylor** nado o 16 de decembro de 1932 e finado o 24 de outubro de 2013 foi un británico, piloto de carreiras de Inglaterra.

## Andaina nas carreiras 
Nado en Shefford, Bedfordshire, Taylor comezou a súa andaina no motociclismo en East London antes de cambiar a un Cooper de 500cc de Fórmula 3 en 1954, rapidamente demostrou o seu talento. Gañou dous campionatos da Fórmula 3 en 1955, e repetiu o logro en 1956, logrando 15 vitorias. Ademais pilotou en carreiras de coches deportivos, gañando nun Jaguar D-Type. Continuou gañando carreiras de Fórmula 2 en 1958, logrou varias boas colocacións no Reino Unido e en Francia, pronto mereceu competir en Grandes Premios.

Participou en 11 Grandes Premios do Campionato do Mundo de Fórmula Un, anotando tres puntos de campionato, o seu mellor resultado foi no Gran Premio de Francia de 1960, un cuarto lugar no seu Cooper T51. Este ano tamén pilotou para o equipo de Fórmula Júnior de Ken Tyrrell, gañando dúas veces. Participando no Rally de Monte Carlo.

Durante as seguintes catro tempadas, Taylor correu nos rallies nun Ford Anglia, pilotou un Ford Cortina na súa debut nos rallies, e tamén fixo unha exitosa campaña cun Lotus Cortina, co que tamén competiu no European Touring Car Championship (Campionato Europeo de Turismos) en 1964. Logrou unha serie de seis primeiras posición nos rallies cos tres coches, e logrou dous segundos lugares nas carreiras de ETCC.

Logo de retirarse do rallies en 1965, converteuse no Director de Competición de Ford. Tamén conduciu para o equipo olímpico británico de bobsleigh.

## Morte 
Taylor morreu o 24 de outubro de 2013 en Vallauris, Francia logo dunha longa batalla coa enfermidade.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
*Henry Taylor profile at The 500 Owners Association
La Gavarra

**La Gavarra** é un barrio da cidade de Cornellà de Llobregat, na provincia de Barcelona. Limita cos dous polígonos industriais e coa estrada de Esplugues. Nel atópanse, entre outros, o CAP Bellaterra, a Biblioteca Central de Cornellà e o Colexio Sant Antoni Maria Claret.

Pódese chegar en transporte público a través da estación de Gavarra da liña 5 do metro de Barcelona. Ademais os autobuses urbanos 57, 67, 68, 94 e 95 e os interurbanos L46 e L74 tamén teñen parada no barrio.